 Polisi ambayo ilishuka dimbani mara mbili mechi yake ya kwanza ilicheza na Chuoni ambao ndio mabingwa watetezi wa ligi hiyo na kuwafunga kwa jumla ya seti 3-0.Mchezo huo ambao ulichezeshwa vyema na waamuzi Hafidh Haji Dege na Saleh Suleiman ulikuwa na ushindani mkali na kumalizika kwa kutumia dakika 40.Mchezo wake wa pili Polisi ilicheza na Wete na kuendelea kushinda ambapo mchezo huo walishinda kwa seti 3-0, katika mchezo ambao ulitumia dakika 49 kumalizika kwake.Kwa upande wa timu ya Mafunzo pia ilianza vyema kwa ushindi wa seti 3-0 dhidi ya timu ya Chakechake katika mchezo ambao ulimalizika kwa kutumia dakika 49.Ligi hiyo ambayo inachezwa kwenye uwanja wa Amaan wa mchezo huo inatarajiwa kuendelea tena leo kwa kupigwa michezo mitatu kwa nyakati tofauti ambapo Mafunzo itamenyana na Wete, Chake itacheza na Wete na akinadada wa Wete Star watapambana na Chake Star.